als_Latn dik_Latn sna_Latn
Sipërmarrje sociale dhe inovacioni për një shoqëri gjithëpërfshirëse – EFESEIIS & UET
Universiteti Europian i Tiranës në bashkëpunim me EFESEIIS zhvillon takimin e rradhës në kuadër të projektit “Enabling the Flourishing and Evolution of Social Entrepreneurship for Innovative and Inclusive Societies – EFESEIIS” i cili është një projekt kërkimor i mbështetur nga Programi Kuadër 7 (FP7) i BE-së dhe i përgjigjet sfidave të identifikuara në Strategjinë e Rritjes Europa 2020 për zhvillim e qëndrueshëm dhe rritjen eknomike cilësore.
Në këtë takimin të zhvilluar në datat 9 dhe 10 dhjetor 2015 në UET ishte pjesëmarrëse dhe Agjencia “Nxitja e Biznesit Social” partnere dhe implementuese e programit për Shqipërinë, ekspertë Europian, përfaqësues të Komisionit Europian, lektorë dhe studentë të UET dhe përfaqësues të shoqërisë civile.
Ky takim kishte si fokus gjeneratën e re të sipërmarrësve social, në krijimin dhe promovimin e vlerave sociale. Gjatë dy ditëve të takimeve përfaqësues të bisneseve sociale dhe ekspertët europian diskutuan mbi praktikat e sipërmarrjeve sociale në vendet respektive, duke sjellë eksperiencën më të mirë. Procesi i Integrimit të Shqipërisë në Bashkimin Europian dhe ndikimi i Sipërmarrjes Sociale në këtë proces zuri një vend të rëndësishëm gjatë debatit. Së fundmi qeveria shqipëtare po diskuton lidhur me draft-ligjin për sipërmarrjen sociale, shkëmbimi i eksperiencës me ekspertët europian i vjen në ndihmë këtij procesi.
Gjatë aktiviteti Prof. Asoc. Dr. Ermira Qosja, lektore në UET dhe një nga promotoret e para të këtij aktiviteti, i dha rëndësi bisnesit social dhe vlerave që ai përcon në shoqëri si ajo shqipëtare duke dashur të promovojë dhe të përfshijë cilindo individ i cili dëshiron të jap kontribut.
Projekti EFESEIIS
EFESEIIS përpiqet të prodhoj njohuri të reja dhe t’i sigurojë ato për çdo individ, autoritet ose organizatë që janë të përfshirë ose janë të gatshëm të përfshihen në ekonominë sociale dhe solidare. Ky projekt synon të ofrojë një kuptim më të gjërë të sipërmarrjes sociale duke përdorur analizë të plotë të të dhënave të mbledhura në 10 vende evropiane.
Ky projekt është financuar nga Bashkimi Europian.
als_Latn als_Latn als_Latn als_Latn als_Latn est_Latn als_Latn als_Latn